У Вікіпедыі ёсць артыкулы пра іншых асоб з прозвішчам Пятрэнка.

**Арцём Пятрэнка** (нар. 1 сакавіка 2000, Мазыр) — беларускі футбаліст, нападнік мазырскай «Славіі».

Клубная кар’ера
---------------

Выхаванец мазырскага футбола, у жніўні 2014 года перабраўся ў Акадэмію АБФФ, якая функцыянавала на базе мінскага Рэспубліканскага дзяржаўнага вучылішча алімпійскага рэзерву (РДВАР). У ліпені 2017 года пасля заканчэння навучання вярнуўся ў Мазыр і стаў іграком «Славіі», дзе пачаў выступаць за дубль, аднак хутка далучыўся і да асноўнага складу. 27 жніўня 2017 года дэбютаваў у Вышэйшай лізе, выйшаўшы ў стартавым складзе ў матчы супраць брэсцкага «Дынама» (1:2).

У сезоне 2018 застаўся ў мазырскім клубе пасля яго вылету ў Першую лігу. Стаў атрымоўваць больш часу на полі і дапамог «Славіі» вярнуцца ў элітны дывізіён. 1 верасня 2018 года ў матчы супраць «Смаргоні» адзначыўся хет-трыкам. Сезон 2019 пачынаў у дублі мазыран, з мая замацаваўся ў асноўнай камандзе. У кастрычніку 2019 года не гуляў з-за траўмы, але неўзабаве вярнуўся ў склад.

Да сезона 2020 пачынаў рыхтавацца з мазыранамі, аднак у лютым перайшоў у брэсцкі «Рух». Сезон 2020 пачынаў у стартавым складзе, аднак у красавіку атрымаў траўму, канчаткова вярнуўся на поле ў кастрычніку. У сезоне 2021 часцей заставаўся на лаўцы запасных, зрэдку выходзячы на замену.

У ліпені 2021 года вярнуўся ў «Славію» на правах арэнды. У мазырскім клубе таксама толькі выхадзіў на замену, з кастрычніка заставаўся на лаўцы запасных. У снежні 2021 года па заканчэнні арэнды пакінуў «Славію».

У пачатку 2022 года рыхтаваўся да новага сезона з «Рухам», аднак у сакавіку, пасля таго як брэсцкі клуб зняўся з Вышэйшай лігі, зноў быў арандаваны «Славіяй». Пакінуў мазырскі клуб пасля змянення тэрміну арэнды ў маі 2022 года, адправіўшыся служыць у армію. У ліпені 2022 года вярнуўся ў склад «Славіі».

Міжнародная кар’ера
-------------------

У кастрычніку 2016 года і сакавіку 2017 года ў складзе юнацкай зборнай Беларусі (да 17 гадоў) прымаў удзел адпаведна ў кваліфікацыйным і элітным раўндах чэмпіянату Еўропы.

У кастрычніку 2017 года і кастрычніку 2018 года ў складзе юніёрскай зборнай Беларусі (да 19) прымаў удзел у кваліфікацыйных раўндах чэмпіянату Еўропы.

26 сакавіка 2019 года дэбютаваў у моладзевай зборнай Беларусі ў таварыскім матчы са зборнай Літвы.

Дасягненні
----------

* Беларусь Пераможца Першай лігі чэмпіянату Беларусі: 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 (2) | Д1 | Славія | Беларусь | 7 | 0 |
| 2018 | Д2 | Славія | Беларусь | 20 | 7 |
| 2019 | Д1 | Славія | Беларусь | 14 | 4 |
| 2020 | Д1 | Рух | Беларусь | 11 | 1 |
| 2021 (1) | Д1 | Рух | Беларусь | 3 | 1 |
| 2021 (2) | Д1 | Славія | Беларусь | 6 | 0 |
| 2022 (1) | Д1 | Славія | Беларусь | 5 | 0 |
|

Зноскі
------

1. ↑  Artem Petrenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Экс-форвард "Славии" Петренко перешел в "Рух"
4. ↑  "Славия" арендовала у "Руха" Петренко
5. ↑  Петренко вернулся в "Рух" их аренды в "Славии"
6. ↑  "Славия" оставляет у себя Артема Петренко
7. ↑  Петренко и Курбанов покинули "Славию"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Славія Мазыр |
| --- |
| 
* 1 Казлоў (б)
* 2 Чыж
* 4 Пруднік
* 5 Ціханоўскі
* 6 Дрос
* 7 Грыбоўскі
* 9 Бацішчаў
* 11 Буцько
* 12 Іваноў
* 13 Полаз
* 14 Сазончык
* 15 Шамрук
* 17 Катляроў
* 21 Кенжэбаеў
* 22 Іваненка (б)
* 26 Кузняцоў
* 27 Чыкіда
* 30 Салавей
* 31 Залескі
* 34 Сарока (б)
* 49 Джыгера
* 59 Рабых
* 88 Кірыленка
* 93 Бугулаў
* Дыгун
* Кунец (б)
* галоўны трэнер: Іван Біёнчык

 |